CELEX: 32009R0378
Language: fi
Date: 2009-05-08 00:00:00
Title: Komission asetus (EY) N:o 378/2009, annettu 8 päivänä toukokuuta 2009 , Bacillus cereus var. toyoi -valmisteen uuden käyttötavan hyväksymisestä rehun lisäaineena siitoskaniinien ruokinnassa (luvanhaltija Rubinum S.A.) (ETA:n kannalta merkityksellinen teksti)

9.5.2009   
            
            
               FI
            
            
               Euroopan unionin virallinen lehti
            
            
               L 116/3
            
         
      KOMISSION ASETUS (EY) N:o 378/2009,
   annettu 8 päivänä toukokuuta 2009,
   
      Bacillus cereus var. toyoi -valmisteen uuden käyttötavan hyväksymisestä rehun lisäaineena siitoskaniinien ruokinnassa (luvanhaltija Rubinum S.A.)
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty tämän asetuksen liitteessä esitetyn valmisteen hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Bacillus cereus var. toyoi NCIMB 40112 / CNCM I-1012 -mikro-organismivalmisteen uuden käyttötavan hyväksymistä siitoskaniinien ruokinnassa rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Kyseisen mikro-organismivalmisteen käyttö hyväksyttiin pysyvästi kahta kuukautta nuorempien porsaiden sekä emakoiden ruokinnassa komission asetuksella (EY) N:o 256/2002 (2), porsaiden ja lihasikojen ruokinnassa komission asetuksella (EY) N:o 1453/2004 (3), lihanautojen ruokinnassa komission asetuksella (EY) N:o 255/2005 (4), broilerikaniinien ja broilerien ruokinnassa komission asetuksella (EY) N:o 1200/2005 (5), porsaiden (alle kaksi kuukautta) ja emakoiden ruokinnassa komission asetuksella (EY) N:o 1143/2007 (6) sekä kymmeneksi vuodeksi lihakalkkunoiden ruokinnassa komission asetuksella (EY) N:o 166/2008 (7).
            
         
               (5)
            
            
               On saatu uusia tietoja, jotka tukevat hakemusta valmisteen hyväksymiseksi siitoskaniinien ruokinnassa. Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 9 päivänä joulukuuta 2008 antamassaan lausunnossa, että Bacillus cereus var. toyoi NCIMB 40112 / CNCM I-1012 -mikro-organismivalmisteella ei ole haitallisia vaikutuksia eläinten terveyteen, ihmisten terveyteen eikä ympäristöön (8). Lausunnon mukaan valmisteen käyttö kyseisen uuden eläinryhmän ruokinnassa on turvallista, ja sillä on merkittäviä myönteisiä vaikutuksia kokonaistuottavuuteen ja poikasten kuolleisuuden vähenemiseen imetyksen aikana. Elintarviketurvallisuusviranomainen katsoo, että erityisvaatimuksia markkinoille saattamisen jälkeisestä seurannasta ei tarvita. Se myös vahvisti asetuksella (EY) N:o 1831/2003 perustetun yhteisön vertailulaboratorion toimittaman rehun lisäaineen analyysimenetelmää koskevan raportin.
            
         
               (6)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä toukokuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29.
   
      (2)  EYVL L 41, 13.2.2002, s. 6.
   
      (3)  EUVL L 269, 17.8.2004, s. 3.
   
      (4)  EUVL L 45, 16.2.2005, s. 3.
   
      (5)  EUVL L 195, 27.7.2005, s. 6.
   
      (6)  EUVL L 256, 2.10.2007, s. 23.
   
      (7)  EUVL L 50, 23.2.2008, s. 11.
   
      (8)  The EFSA Journal (2008) 913, s. 1–13.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  PMY/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet
                  
               
            
                  4b1701
               
               
                  Rubinum S.A.
               
               
                  
                     Bacillus cereus var. toyoi
                  
                  NCIMB 40112/CNCM I-1012
               
               
                  
                               
                           
                           
                              Lisäaineen koostumus:
                              
                                 Bacillus cereus var. toyoi -valmiste, joka sisältää vähintään 1 × 1010 CFU/g lisäainetta
                           
                        
                               
                           
                           
                              Tehoaineen ominaispiirteiden kuvaus:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Analyysimenetelmä (1):
                              Lukumäärän määrittäminen: pintaviljelynä tryptoni-soija-agarilla esikuumennetuista rehunäytteistä ja tunnistaminen: pulssikenttäelektroforeesigenotyypityksellä (PFGE)
                           
                        
               
                  Siitoskaniinit
               
               
                  —
               
               
                  0,2 × 109
                  
               
               
                  1 × 109
                  
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja aika sekä stabiilisuus rehua rakeistettaessa.
                           
                        
                              2.
                           
                           
                              Turvallisuus: käsittelyn aikana on käytettävä turvalaseja ja hansikkaita.
                           
                        
                              3.
                           
                           
                              Voidaan käyttää rehuseoksissa, jotka sisältävät sallittuja kokkidiostaatteja: robenidiini.
                           
                        
                              4.
                           
                           
                              Käytetään siitoskaniinien ruokinnassa astutuksesta vieroituksen päättymiseen.
                           
                        
               
                  29. toukokuuta 2019.
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: www.irmm.jrc.be/crl-feed-additives